Nädala alguses üles rallinud välisaktsiaturgude mõjud kandusid ka tänasesse Tallinna börsipäeva ning enamus liideraktsiad lõpetasid päeva mõõduka tõusuga.
Kuigi Euroopa turgudel on investorite meeleolu peale lühiajalist kiiret ülesliikumist täna pühade-eelselt vaikne kerkis Eesti Telekomi <GR#EE.ETL> aktsia ülespoole 70 krooni joont, peatudes 71 kroonil ehk 1,8% eilsest sulgemistasemest kõrgemal.
Ehk nagu alati järgib meie turg maailma liikumisi kerge viivitusega.
Oluliselt tugevnes ka ohutusrihmade tootja Norma <GR#EE.NORMA> aktsia, sulgudes üle kahe ja poole kuu taas 50 krooni joonel ehk 1,4% eilsest tasemest kõrgemal.
Tasapisi ülespoole rühkiv Hansapanga <GR#EE.HP> aktsia peatus 136 kroonil ehk 0,4% eilsest kõrgemal.
Leedu Keskpanga teade sellest, et ta unustab Leedu Hansabankase süüdistused rahapesu osas, olid juba selle ilmumisel ettearvatavad.
Igatahes andis uudis positiivse signaali sellest, et varsti võib Hansapanga pikk kadalipp LTB erastamistehingu ümber võiduka lõpuni jõuda.
Väga harva kaubeldava Sampo Panga <GR#EE.SAMPO> aktsiaga tehti täna 12,8 krooni tasemel ligi 325 000 krooni suurune tehing, mis on praktiliselt võrdne panga aktsia kogu selle aasta käibega.